Izziņa par atzinumos sniegtajiem iebildumiem

**Informatīvajam ziņojumam „Par vienotas konkurences un regulācijas iestādes izveides iespējām”**

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: |  |
| Saskaņošanas dalībnieki: |  |
| Saskaņošanas dalībnieki izskatīja šādu ministriju (citu institūciju) iebildumus: |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  | *08.08.2019. atzinums*  **Valsts kanceleja**  Ministru kabineta 2017. gada 28. augusta sēdes protokollēmuma 9.punkts uzdeva sagatavot priekšlikumus par vienotas konkurences un regulācijas iestādes izveides iespējām. Ziņojums neietver konkrētus priekšlikumus vienotas iestādes izveidei, bet norāda problēmu par dažādu atalgojumu Sabiedrisko pakalpojumu regulēšanas komisijā un Konkurences padomē. Līdz ar to ziņojums nesasniedz tam izvirzīto mērķi. Lūdzam papildināt ziņojumu, sniedzot konkrētus priekšlikumus, kas vērsti uz vienotas konkurences un regulācijas iestādes izveidi. | Informatīvajā ziņojumā ir ietverts KP un SPRK iespējamās apvienošanās izvērtējums un secināts, ka, lai arī abām iestādēm ir kopīgs mērķis – tirgus varas negatīvo seku novēršana un konkurences veicināšana sabiedrības interesēs regulētajos sektoros, tomēr iestāžu funkcijas nedublējas. Attiecīgi ietaupījums no funkciju apvienošanas vienā iestādē iespējams varētu veidoties vienīgi no tā, ka tiktu panākta lielāka regulācijas un konkurences uzraudzības pasākumu koordinācija.  Izvērtētas tika arī finanšu resursu optimizācijas iespējas administratīvo funkciju konsolidācijas gadījumā un secināts, ka, apvienojot KP un SPRK vienotā iestādē, apvienotās iestādes darbības pirmajā gadā administratīvo funkciju nodrošināšanai no valsts budžeta dotācijas no vispārējiem ieņēmumiem papildus būtu nepieciešami finanšu resursi 145 379 *euro* apmērā, savukārt nākamajos gados līdz datortehnikas derīgās lietošanas izmantošanas laika beigām 100 629 *euro* apmērā ik gadu.  Ņemot vērā iepriekš minētos apsvērumus, t.i., apvienošanās procesa neitrālo ietekmi uz funkciju optimizācijas iespējām (līdzīgu vai dublējošu funkciju konsolidāciju) un nesaskatot finanšu resursu ietaupījumu no administratīvo funkciju konsolidācijas, detalizēti priekšlikumi turpmākām diskusijām par KP un SPRK apvienošanu informatīvā ziņojumā netiek piedāvāti.  Papildus norādāms, ka arīOECD eksperti nav novērojuši tendenci apvienot regulatīvās un klasiskās konkurences funkcijas vienotā uzraudzības iestādē. Šāda prakse ir novērota tikai dažās valstīs, Austrālijā un dažās ES dalībvalstīs (Igaunijā, Dānijā, Nīderlandē un Spānijā). OECD ekspertu ieskatā uzraudzības iestādes institucionālam modelim un struktūrai ir sekundāra nozīme, būtiska ir regulatīvo un konkurences funkciju kvalitatīva un efektīva izpildes nodrošināšana. Apvienotajās iestādes regulēšanas un konkurences uzraudzīšanas funkcijas parasti ir strukturāli nodalītas, t.i., tās nedublējas, tādēļ būtisks ietaupījums no funkciju apvienošanas vienā iestādē kopumā nav novērots.. |  |  |
| 2. |  | *08.08.2019. atzinums*  **Valsts kanceleja**  Ministru kabineta sēdes protokollēmuma projekta 3.punktā norādīts, ka, lai nodrošinātu Konkurences padomei konkurētspējīgu atlīdzību, ir nepieciešams papildu finansējums, kas pieprasāms valsts budžeta sagatavošanas procesā. Valsts kanceleja vērš uzmanību, ka būtisks nosacījums jebkuras atlīdzības sistēmas pilnveides ieviešanai ir tās īstenošana esošo finanšu resursu ietvaros, veicinot Valsts pārvaldes reformu plānā 2020 ietverto principu realizāciju un darba procesu efektivizāciju, tos izpildot ar pēc iespējams mazākiem resursiem, bet ietaupīto finansējumu novirzot atlikušo darbinieku atlīdzības palielināšanai. Tas nozīmē, ka iespējamais atlīdzības pieaugums ir īstenojams vienīgi, veicot strukturālas un uz procesu efektivitāti vērstas pārmaiņas, nevis pieprasot papildu finansējumu no valsts budžeta. Arī Valsts kanceleja strādā pie kopējās valsts un pašvaldību institūcijās nodarbināto atlīdzības sistēmas pilnveides un minētie pilnveidojumi būs īstenojami tikai esošo līdzekļu ietvaros. Ņemot vērā iepriekš minēto, Valsts kanceleja **neatbalsta**  papildu finansējuma pieprasījumu atlīdzības palielinājumam Konkurences padomē nodarbinātajiem. | EM aicina ar izpratni iedziļināties informatīvajā ziņojumā ietvertajos apsvērumos un pamatojumā, aktualizējot KP finansiālās neatkarības un kapacitātes stiprināšanas problēmjautājumu. EM ieskatā nekavējoties nepieciešams risināt jautājumu par papildus finansējuma piešķiršanu KP atalgojuma palielināšanai iestādē.  Zemā atalgojuma dēļ, piemēram, 2018.gadā darbinieku mainības īpatsvars KP bija novērtēts 24% apmērā, tostarp darbu konkurences uzraudzības iestādē atstājot vairākiem vadošiem darbiniekiem. Attiecīgi arī **OECD** š.g. 29. maijā publiskotajā [ziņojumā par Latvijas ekonomiku](http://www.oecd.org/economy/latvia-economic-snapshot/) ir ietvērusi rekomendāciju stiprināt KP pilnvaras un nodrošināt pietiekamu finansējumu kvalificētu speciālistu noalgošanai.  Jautājums par KP finansiālās neatkarības stiprināšanu ir aktualizējams un izriet arī no 2019. gada 4. janvārī Eiropas Savienības Oficiālajā Vēstnesī publicētās Eiropas Parlamenta un Padomes direktīvas (2019/1) *par apstākļu nodrošināšanu nolūkā dot dalībvalstu konkurences iestādēm iespēju efektīvāk izpildīt konkurences noteikumus un par iekšējā tirgus pienācīgas darbības nodrošināšanu* (turpmāk – Direktīva)*,* kas paredz, ka visām Eiropas Savienības konkurences iestādēm jābūt nodrošinātām ar nepieciešamajiem rīkiem un resursiem efektīvai konkurences tiesību piemērošanai.  Direktīva tostarp uzliek par pienākumu dalībvalstij **nodrošināt, lai valsts konkurences iestādes rīcībā būtu pietiekams skaits kvalificētu darbinieku un pietiekami finanšu, tehniskie un tehnoloģiskie resursi** pienākumu efektīvai pildīšanai un efektīvai pilnvaru īstenošanai attiecībā uz LESD 101. un 102. panta piemērošanu. Eiropas Komisija norādījusi, ka stingri sekos, kā tiks pildīta iepriekš minētā prasība. |  |  |
| 3. |  | *08.08.2019. atzinums*  **Valsts kanceleja**  Ziņojumā minēts, ka šobrīd atsevišķas atbalsta funkcijas Konkurences padomei nodrošina Ekonomikas ministrija un to novērtētā vērtība ir 90 635 euro. Vienlaicīgi ziņojumā tiek norādīts, ka apvienojot Konkurences padomi ar Sabiedrisko pakalpojumu regulēšanas komisiju pirmajā gadā vēl papildus būs nepieciešami 37 200 euro, nenorādot par iespējamo līdzekļu samazinājumu Ekonomikas ministrijai, kas šo funkciju veic šobrīd. Lūdzam attiecīgi precizēt ziņojumu. | Šobrīd KP administratīvo funkciju daļējā nodrošināšana ir saistīta ar EM pastāvīgo izmaksu segšanu, kas, neatkarīgi no lēmuma pieņemšanas par turpmāko KP statusu (apvienota vai atsevišķa uzraudzības iestāde), ministrijai būs jāsedz arī turpmāk, piemēram , telpu uzkopšanas, uzturēšanas un komunālo maksājumu izmaksas, apsardzes pakalpojumu izmaksas, daļēji arī IT infrastruktūras nodrošināšanas izmaksas. Turklāt vēršam uzmanību, ka saistībā ar “Valsts pārvaldes reformu plāna 2020” īstenošanu ministrijas resorā paredzēts īstenot administratīvo funkciju optimizāciju un centralizāciju, kā rezultātā izbrīvoti līdzekļi grāmatvedības un IT pakalpojumu nodrošināšanai tiks novirzīti integrētās informācijas sistēmas izveidei un uzturēšanai, sasaistot resursu vadības sistēmu (RVS) Horizon ar Dokumentu vadības sistēmu. Ņemot vērā iepriekš minēto, līdzekļu samazinājums KP un SPRK apvienošanās gadījumā Ekonomikas ministrijai NAV paredzēts. |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. |  | | *08.08.2019. atzinums*  **Valsts kanceleja**  Ziņojumam pievienots pielikums ar aprēķiniem. Pielikums nesatur detalizētu informāciju, kā veidojas darbaspēka izmaksas. Piemēram, saskaņā ar Atlīdzības uzskaites sistēmas datiem (2019. gada jūnijs) Konkurences padomes Administratīvā nodaļā ir 8 amata vietas, no kurām 2 darbinieki ir ilgstošā prombūtnē. Saskaņā ar pielikumā ietvertajiem aprēķiniem IT infrastruktūras nodrošināšanas izmaksas ir 19 164 euro, bet 1 sistēmanalītiķis Administratīvā nodaļā ir ar mēnešalgu 1770 euro, kas gadā veido 26 356 euro (1770 \* 12 mēn. \* 24.09% (d.devēja soc.nod.)). Pretēja situācija ar komunikāciju (sabiedrisko attiecību) speciālistiem. Komunikāciju nodaļā ir 2 speciālisti attiecīgi ar mēnešalgām 1250 euro un 1600 euro, kas veido 42 438 euro ((1250+1600)\*12 mēn. \* 24.09% (d.devēja soc.nod.)), bet pielikumā ietvertās darbaspēka izmaksas – 55 884 euro. Lūdzam papildināt aprēķinus. | **Ņemts vērā**  Informatīvā ziņojuma pielikumā precizētā informācija par KP darbaspēka izmaksām. | |  |
| 2. |  | | **Konkurences padome**  KP ir veikusi iepriekš EM iesniegtā aprēķina precizēšanu, palielinot iestādei nepieciešamā papildu finansējuma apmēru atlīdzībai (skat. Pielikumā). Līdz ar to lūgums izdarīt attiecīgās korekcijas iepriekšminētajos dokumentos pirms to virzīšanas izskatīšanai Ministru kabinetā. | **Ņemts vērā**  Informatīvais ziņojums precizēts atbilstoši KP iesniegtajiem aprēķiniem. | |  |
| 3. |  | | **Sabiedrisko pakalpojumu regulēšanas komisija**  Nolūkā korekti atspoguļot Informatīvajā ziņojumā iekļauto finansiālās kapacitātes salīdzinājumu un vērtējumu, Regulators aicina precizēt informāciju gan par Regulatorā nodarbināto darbinieku skaitu, gan informāciju par Regulatora un Konkurences padomes darbinieku vidējo darba samaksa apmēru un tās salīdzinājumu.  Regulatora norāda, ka saskaņā ar Regulatora apstiprināto štatu sarakstu 2018.gadā, pretēji Informatīvajā ziņojumā norādītajam, Regulatorā bija 121 štata vietas, kas maina saskaņošanai nosūtītajā Informatīvajā ziņojumā iekļauto aprēķinu, gan aprēķina rezultāta iegūto rezultātu.  Lai Informatīvajā ziņojumā korekti atspoguļotu informāciju par Regulatora un Konkurences padomes amatpersonu un darbinieku atlīdzības sistēmu un vidējās mēnešalgas apmēriem, Regulators ierosina precizēt Informatīvo ziņojumu, papildot to ar atsaucēm uz abu institūciju tīmekļa vietnēm (Regulatora gadījumā: <https://www.sprk.gov.lv/content/atalgojuma-politika>, bet Konkurences padomes gadījumā: <https://www.kp.gov.lv/par-mums/budzets-un-iepirkumi/budzets-un-iepirkumi>), kurās atbilstoši Ministru kabineta 2016. gada 12. aprīļa noteikumiem Nr.225 “Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām” ir publiskota informācija par attiecīgās institūcijas amatpersonu (darbinieku) mēnešalgas apmēru sadalījumā pa amatu grupām. | **Ņemts vērā**  Informatīvajā ziņojumā precizēta informācija par Regulatorā nodarbināto darbinieku skaitu, vidējo darba samaksas apmēru un salīdzinājums ar KP darba samaksas apmēru.  Informatīvais ziņojums papildināts arī ar atsaucēm uz Regulatora un KP tīmekļa vietnēm. | |  |
| 4. |  | | **Finanšu ministrija**  Saskaņā ar Ministru kabineta 2017.gada 28.augusta sēdes protokola Nr.41, 1.§ 9.p. un 2018.gada 27.marta sēdes protokola Nr.17 4.§ Ekonomikas ministrijai līdz 2019.gada 2.aprīlim tika uzdotssagatavot priekšlikumus par vienotas konkurences un regulācijas iestādes izveides iespējām, lai nodrošinātu valsts budžeta racionālu izmantošanu un administratīvā sloga mazināšanu un, lai sekmētu konkurences veicināšanu visās tautsaimniecības nozarēs un tādējādi turpmāku ekonomisko izaugsmi.  Uzskatām, ka Ekonomikas ministrija minēto uzdevumu nav izpildījusi pēc būtības, izvērtējot Konkurences padomes (turpmāk – KP) un Sabiedrisko pakalpojumu regulēšanas komisijas (turpmāk – SPRK) apvienošanas iespējas un sagatavojot konkrētus priekšlikumus par vienotas iestādes izveidi. Turklāt informatīvā ziņojuma sagatavošanas mērķis nebija identificēt papildu nepieciešamos resursus konkurences vai regulācijas funkciju īstenošanai, bet nodrošināt esošo racionālu izmantošanu. Ņemot vērā minēto, informatīvais ziņojums ir papildināms ar pamatotu izvērtējumu, tai skaitā detalizētiem aprēķiniem par KP un SPRK apvienošanas iespējām, kā arī informatīvajā ziņojumā jāsvītro sniegtā informācija par KP papildu nepieciešamo valsts budžeta finansējumu un attiecīgi Ministru kabineta sēdes protokollēmuma projekta 3. punkts.  Vienlaikus atzīmējam, ka viens no labas prakses piemēriem ir Igaunijas Republika, kur KP un SPRK funkcijas īsteno viena iestāde – *Estonian Competition Authority*. | **Ņemts vērā**  Informatīvais ziņojums papldināts ar izvērtējumu, detalizētiem aprēķiniem par KP un SPRK apvienošanas iespējām (skatīt ziņojumu un pielikumu).  Vienlaikus EM nav skaidri apsvērumi, pamatojoties uz kuriem FM ir izdarījusi secinājumu, ka Igaunijas Repblikas iestāde *Estonian Competition authority* būtu uzskatāma par labās prakses piemēru.  Saskaņā ar EM rīcībā esošo informāciju iepriekš minētajā iestādē konkurences un regulatīvās funkcijas ir nodalītas, iestādes organizatoriskajā struktūrā veidojot atsevišķus (nošķirtus) funkcionālus blokus, kas darbojas visnotaļ autonomi viens no otra. Turklāt apvienotā iestāde nenodrošina visaptverošu regulatīvo funkciju īstenošanu (pretēji SPRK), t.i., regulatīvās funkcijas ir izdalītas pa vairākām valsts iestādēm (piemēram, *Consumer Protection and Technical Regulatory Authority***).**  Papildus norādāms, ka *Estonian Competition authority* pilnībā tiek finansēta no valsts budžeta līdzekļiem.  Pārņemot Igaunijas labo praksi Latvijā un paredzot, ka apvienotās iestādes darbība pilnībā tiek finansēta tikai no valsts budžeta dotācijas no vispārējiem ieņēmumiem, prognozējamie nepieciešamie finanšu resursi iestādes darbības nodrošināšanai veidotu ≈ 7,7 milj. *euro* un ietekme uz valsts budžetu (vispārējiem ieņēmumiem) būtu negatīva (- 6,4 milj. *euro)*.  Papildus norādāms, ka arīOECD eksperti nav novērojuši tendenci apvienot regulatīvās un klasiskās konkurences funkcijas vienotā uzraudzības iestādē. Šāda prakse ir novērota tikai dažās valstīs, Austrālijā un dažās ES dalībvalstīs (Igaunijā, Dānijā, Nīderlandē un Spānijā). OECD ekspertu ieskatā uzraudzības iestādes institucionālam modelim un struktūrai ir sekundāra nozīme, būtiska ir regulatīvo un konkurences funkciju kvalitatīva un efektīva izpildes nodrošināšana. Apvienotajās iestādes regulēšanas un konkurences uzraudzīšanas funkcijas parasti ir strukturāli nodalītas, t.i., tās nedublējas, tādēļ būtisks ietaupījums no funkciju apvienošanas vienā iestādē kopumā nav novērots**.** | |  |
| 5. |  | | **Finanšu ministrija**  Uzskatām, ka informatīvajā ziņojumā sniegtā informācija, ka atbilstoši 2017.gadā Valsts un pašvaldību institūciju amatpersonu un darbinieku atlīdzības likumā veiktajiem grozījumiem KP finansējums atlīdzībām nav ticis palielināts, nav korekta un ir precizējama. Norādām, ka LR Saeimas Budžeta un finanšu (nodokļu) komisijā, izskatot Ekonomikas ministrijas iesniegtos priekšlikumus minētajiem likuma grozījumiem, KP apstiprināja, ka to īstenošana tiks nodrošināta esošo līdzekļu ietvaros un nebūs nepieciešams papildu valsts budžeta finansējums. | **Ņemts vērā**  Precizēts formulējums informatīvajā ziņojumā.  Norādāms, ka situācija KP ar kadru mainību kopš 2017.gada NAV uzlabojusies, gluži pretēji – 2018.gadā darbinieku mainības īpatsvars KP bija novērtēts 24% apmērā, tostarp darbu konkurences uzraudzības iestādē atstājot vairākiem vadošiem darbiniekiem. Attiecīgi arī **OECD** š.g. 29. maijā publiskotajā [ziņojumā par Latvijas ekonomiku](http://www.oecd.org/economy/latvia-economic-snapshot/) ir ietvērusi rekomendāciju stiprināt KP pilnvaras un nodrošināt pietiekamu finansējumu kvalificētu speciālistu noalgošanai. | |  |
| 6. |  | | **Finanšu ministrija**  Informatīvajā ziņojumā ir norādīts, ka lai stiprinātu KP finansiālo neatkarību, būtu jāveic grozījumi Likumā par budžetu un finanšu vadību, lai paredzētu KP neatkarīgu budžeta virzīšanas procesu (atsevišķu no politikas veidotāja), pielīdzinot to neatkarīgo institūciju (piemēram, Tiesībsarga, SPRK) tiesībām budžeta veidošanas procesā. Vēršam uzmanību, ka neatkarība attiecībā uz budžeta procedūrām izriet primāri no iestādes statusa (ņemot vērā arī Eiropas Savienības tiesisko regulējumu) un finansēšanas veida, kas nostiprināms speciālajā nozares/iestādes likumā. Līdz ar to uzskatām, ka KP darbinieku atalgojuma problēmjautājums būtu vērtējams nevis ar institucionālā statusa maiņu, bet kontekstā ar Valsts kancelejas kompetencē esošo vienoto valsts pārvaldē strādājošo atlīdzības sistēmas pilnveidošanu. Ņemot vērā minēto, jāprecizē informatīvā ziņojuma attiecīgajā rindkopā sniegtā informācija. | **Ņemts vērā** | |  |
| 7. |  | | **Finanšu ministrija**  *Pēc 05.06.2019. precizētās saskaņošanas*  Lūdzam pārskatīt un precizēt Informatīvā ziņojuma pielikuma izklājlapās “Izmaksas” un “Optimizācija” norādīto informāciju, jo konstatētas vairākas nesakritības, pretrunas savstarpējā ciparu korelācijā:   * izklājlapā “Optimizācija” IT infrastruktūras nodrošināšanas pakalpojuma izmaksas un preču un pakalpojumu izmaksas Sabiedrisko pakalpojumu regulēšanas komisijai (turpmāk – SPRK) atšķiras no izklājlapā “Izmaksas” iekļautās informācijas; * izklājlapā “Optimizācija” konstatēta ciparu pretruna rindā “IT infrastruktūras nodrošināšana” kolonnā “Optimizācija” – ar rindā esošo komentāru; * izklājlapā “Optimizācija” rindā “Personāldaļa” kolonnā “Izmaksas pēc iestāžu apvienošanas” konstatēta aprēķinu kļūda, jo summa 1 064 *euro* ir jāpieskaita pie summas kolonnā “Pavisam kopā”.   Ņemot vērā minēto, precizējamas kopējās izmaksas pēc iestāžu apvienošanas pirmajā gadā un pārējos gados līdz datortehnikas derīgas lietošanas izmantošanas beigām, kā arī iestāžu optimizācijas finansiālais rezultāts un Informatīvā ziņojuma 1.lpp. 4.rindkopā minētās summas. | **Ņemts vērā** | |  |
| 8. |  | | **Finanšu ministrija**  *Pēc 05.06.2019. precizētās saskaņošanas*  Atbilstoši Konkurences padomes (turpmāk – KP) un SPRK mājaslapās pieejamai informācijai, KP ir viens vecākais lietvedis, SPRK ir viens lietvedis un 2 vecākie lietveži. Taču izklājlapā “Optimizācija” tiek norādīts, ka lietvedības darbaspēka izmaksas ir lielākas nekā SPRK. Aicinām pārbaudīt norādīto informāciju un turpmākos aprēķinus. | **Ņemts vērā** | |  |
| 9. |  | | **Finanšu ministrija**  *Pēc 05.06.2019. precizētās saskaņošanas*  Saskaņā ar Informatīvā ziņojuma 1.lpp. 5.rindkopā iekļauto informāciju, administratīvo funkciju šobrīd daļēji nodrošina EM. Taču izklājlapā “Optimizācija” ir iekrāsotas jau minētās izmaksu pozīcijas ar norādi, ka šobrīd EM nesedz šīs izmaksas. Lūgums savstarpēji saskaņot un precizēt Informatīvajā ziņojumā un pielikumā esošo informāciju un pārliecināties par tās kvalitāti. | **Ņemts vērā** | |  |
| 10. |  | | **Finanšu ministrija**  *Pēc 05.06.2019. precizētās saskaņošanas*  Ņemot vērā izklājlapā “Optimizācija” esošos komentārus, lūgums norādīt, vai viedoklis ir saskaņots ar KP. Attiecīgi precizēt teksta daļu – “pēc SPRK aplēsēm”. | **Ņemts vērā**  Aprēķini saskaņoti ar SPRK un KP. | |  |
| 11. |  | | **Finanšu ministrija**  *Pēc 05.06.2019. precizētās saskaņošanas*  Iestāžu apvienošanas gadījumā būtu racionāli izmantojami jau esošie resursi, piemēram, datortehnika, neveicot jaunas tehnikas iegādi, bet izmantojot darbinieku lietošanā jau esošu datortehniku un citas iekārtas. | **Ņemts vērā**  Norādāms, ka tas nav iespējams, jo: 1) KP izmantotā IT infrastruktūra ir EM īpašums; 2) tā tika nomāta un šogad tai beigsies nomas līguma termiņš. | |  |
| 12. |  | | **Finanšu ministrija**  *Pēc 05.06.2019. precizētās saskaņošanas*  Ņemot vērā, ka EM daļēji nodrošina KP administratīvo funkciju īstenošanu no valsts budžeta līdzekļiem 90 635 *euro* apmērā, nav saprotama Informatīvā ziņojuma 2.lpp 1.rindkopā norādītā ietekme uz valsts budžetu 97 771 *euro* pirmajā apvienošanas gadā un 56 057 *euro* turpmāk ik gadu. Līdz ar to aicinām pārskatīt izklājlapā “Optimizācija” veiktos aprēķinus un komentārus un Informatīvajā ziņojumā iekļauto informāciju. | **Ņemts vērā**  Norādām, ka, ja tiks izveidota jauna – institucionāli un funkcionāli neatkarīga uzraudzības iestāde (līdzīgā statusā kā šobrīd SPRK vai FKTK), kas vairs neatradīsies EM pārraudzībā, EM nebūs pamata tai piešķirtos finanšu resursus novirzīt citas iestādes darbības nodrošināšanai. | |  |
| 13. |  | | **Finanšu ministrija**  *Pēc 05.06.2019. precizētās saskaņošanas*  *Par protokollēmuma projektu*  1. Ņemot vērā, ka EM sagatavoja izvērtējumu par vienotas konkurences un regulācijas iestādes izveides iespējām, uzskatām, ka protokollēmuma projekta 2.punkts ir izsakāms šādā redakcijā: “2. Atzīt Ministru kabineta 2017. gada 28. augusta sēdes protokollēmuma (Prot. Nr.41, 1.§) “Informatīvais ziņojums “Par valsts budžeta izdevumu pārskatīšanas 2018., 2019. un 2020. gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020. gadam” un likumprojekta “Par valsts budžetu 2018.gadam" izstrādes procesā”” 9. punktā doto uzdevumu par izpildītu.”  2. Uzskatām, ka protokollēmuma projekta 3.punkts ir izsakāms šādā redakcijā:  “3.Jautājums par papildus nepieciešamo finansējuma piešķiršanu Konkurences padomei ir izskatāms Ministru kabinetā vienlaikus ar visu ministriju un citu centrālo valsts iestāžu iesniegtajiem prioritārajiem pasākumiem likumprojekta “Par valsts budžetu 2020. gadam” un likumprojekta “Par vidēja termiņa budžeta ietvaru 2020., 2021. un 2022. gadam” sagatavošanas procesā. ” | **Ņemts vērā** | |  |
| 14. |  | | **Sabiedrisko pakalpojumu regulēšanas komisija**  Sabiedrisko pakalpojumu regulēšanas komisija (turpmāk – Regulators) savas kompetences ietvaros izskatīja precizēto Ekonomikas ministrijas virzīto informatīvā ziņojuma projektu “Par vienotas konkurences un regulācijas iestādes izveides iespējām” (turpmāk – ziņojuma projekts) un ar to saistīto Ministru kabineta sēdes protokollēmuma projektu (turpmāk – protokollēmuma projekts).  Regulators atbalsta protokollēmuma projekta un ziņojuma projekta turpmāko virzību normatīvajos aktos noteiktā kārtībā, bet vienlaicīgi izsaka šādu priekšlikumu.  Atbilstoši Informatīvā ziņojuma pielikumā identificētajām izmaksu pozīcijām veiktais Regulatora darbaspēka un pakalpojumu izmaksu apkopojums ir balstīts uz faktiskajām Regulatora izmaksām 2018.gadā. Regulators vērš uzmanību, ka atsevišķas informatīvā ziņojuma pielikumā norādītās izdevumu pozīcijas ietver ne tikai Regulatora tiešo administratīvo funkciju nodrošināšanu, bet arī ārējos normatīvajos aktos Regulatoram deleģēto funkciju nodrošināšanu.  Regulators, iesniedzot Ekonomikas ministrijai informāciju par 2018.gadā izlietoto finansējumu administratīvo funkciju nodrošināšanai (Regulatora 2019.gada 8.maija vēstule Nr.2-2.12/1468), norādīja, ka:   1. Regulatora grāmatvedība nodrošina ne tikai institūcijas materiālo, darbaspēka un finanšu resursu izmantošanas kontroli un uzskaiti, bet arī, atbilstoši likumā “Par sabiedrisko pakalpojumu regulatoriem” noteiktajam, veic funkcijas, kas saistītas ar valsts nodevas par sabiedrisko pakalpojumu regulēšanu administrēšanu; 2. Regulatora informācijas tehnoloģiju infrastruktūras uzturēšanai un dienesta transportlīdzekļu izmantošanai piešķirtais finansējums nav attiecināms tikai uz Regulatora administratīvajām funkcijām, jo piešķirtā finansējuma ietvaros Regulators nodrošina ne tikai institūcijas administratīvās funkcijas, bet arī regulējamo komersantu darbības uzraudzību un regulējamo sabiedrisko pakalpojumu kvalitātes kontroli.   Ņemot vērā iepriekš minēto, informatīvā ziņojuma pielikumā norādītās Regulatora attiecīgās izdevumu pozīcijas būtu papildināmas ar papildus skaidrojumu, kas sniegtu izvērstāku priekšstatu par Regulatora budžeta finansējuma izlietojumu un, lemjot par vienotas konkurences un regulācijas iestādes izveides iespējām, veicinātu lielāku izpratni par Regulatora darbaspēka un pakalpojumu izmaksu veidošanās principiem. | **Ņemts vērā** | |  |
| Atbildīgā amatpersona | |  | | |
|  | | (paraksts) | | |

Intars Eglītis

Iekšējā tirgus departamenta direktora vietnieks

tālr.: 67013236; Fakss: 67280882, [Intars.Eglitis@em.gov.lv](mailto:Intars.Eglitis@em.gov.lv)

29.08.2019. 09:25

2896

I. Eglītis; 67013236; [Intars.Eglitis@em.gov.lv](mailto:Intars.Eglitis@em.gov.lv)